Diari Oficial de la Generalitat Valenciana


Sumari del DOGV 7643, del 26-10-2015 (2015/8435)

RESOLUCIÓ de 30 de setembre 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual se seleccionen els Grups d'Acció Locals del Sector Pesquer per a l'elaboració d'estratègies de desenvolupament local participatiu en el marc del Fons Europeu Marítim i de la Pesca, per al període 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7643

Data del DOGV
:   26-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8435


Data del document
:   30-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 30 de setembre 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual se seleccionen els Grups d'Acció Locals del Sector Pesquer per a l'elaboració d'estratègies de desenvolupament local participatiu en el marc del Fons Europeu Marítim i de la Pesca, per al període 2014-2020. [2015/8435]  
El Reglament (UE) 1303/2013, del Parlament Europeu i del Consell,de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, Fons Social Europeu, Fons de Cohesió, Fons Europeu Agrícola de Desenvolupament Rural i al Fons Europeu Marítim i de la Pesca, assenta les bases del desenvolupament local participatiu, tot configurant els grups d'acció local com els instruments bàsics a través dels quals s'implementa el desenvolupament esmentat, per mitjà de l'elaboració i posada en pràctica de les estratègies de desenvolupament local participatiu (d'ara en avant EDLP).   
L'article 58 i següents del Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca, preveu el desenvolupament sostenible de les zones pesqueres i aqüícoles seguint el plantejament respecte al desenvolupament local participatiu contingut en l'article 32 del Reglament (UE) 1303/2013, a l'efecte del qual es preveuen de forma expressa els «grups d'acció local del sector pesquer (GALP)» ?amb una representació significativa en la seua composició dels sectors de la pesca i/o l'aqüicultura- com els instruments responsables de l'elaboració i posada en marxa de les estratègies de desenvolupament local participatiu.  
Per la Resolució de 18 de maig 2015, de la Conselleria de Presidència i Agricultura, Pesca, Alimentació i Aigua, per la qual es fa pública la convocatòria de selecció de grups d'acció local del sector pesquer per a l'elaboració d'estratègies de desenvolupament local participatiu en el marc del Fons Europeu Marítim i de la Pesca, per al període 2014-2020.  
  
Amb data 28 de setembre de 2015, el comitè de selecció format a l'efecte, ha emès un informe, relatiu als candidats seleccionats, concretant el resultat de l'avaluació efectuada consistent en la verificació del compliment dels requisits exigits, en no tractar-se d'una convocatòria en règim de concurrència competitiva.  
Vista l'acta de la reunió del comité de selecció de la convocatòria (DOCV 7560, 30.06.2015), resolc:  
  
Primer  
Seleccionar com a entitats candidates per a elaborar estratègies de desenvolupament local participatiu, per al període 2014-2020, les associacions que figuren en l'annex I, amb l'àmbit d'actuació que s'hi disposa.  
  
Segon  
Ordenar la publicació de la present resolució en el Diari Oficial de la Comunitat Valenciana.  
  
Tercer  
Els resultats de la present convocatòria quedaran supeditats a l'aprovació del Programa Operatiu de Fons Europeu Marítim i de la Pesca 2014-2020 per l'organisme competent.  
  
Quart  
Contra la present resolució que posa fi a la via administrativa pot interposar-se potestativament recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant l'ordre jurisdiccional per mitjà de la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei reguladora de la jurisdicció contenciosa administrativa.  
  
València, 30 de setembre de 2015.- El director general d'Agricultura, Ramaderia i Pesca: Rogelio Llanes Ribas.